
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 232 

29 Μαρτίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Κανονισμού Λειτουργίας Ι.Ε.Κ. 

Ο.Α.Ε.Δ. 1 

Όροι και προϋποθέσεις στέγασης και σίτισης των μα¬ 
θητών - τεχνιτών των Εκπαιδευτικών Μονάδων Μα¬ 
θητείας του Ο.Α.Ε.Δ . 2 

Κήρυξη υποχρεωτικής της απόφασης διαιτησίας 36/94 
που αφορά τους όρους αμοιβής και εργασίας των 
Ηλεκτρονικών Μέσης Εκπαίδευσης - Τεχνικών 

ΗΑΠϋννΑΡΕ όλης της χώρας . 3 

Ανακατανομή θέσεων κλάδων Διοικητικών Περιφε¬ 
ρειακών Υπηρεσιών Διοικητικών Περιφερειακών 
Υπηρεσιών Α/θμιας και Β/θμιας Εκπ/σης Νομαρ¬ 
χιών Αθήνας, Πειραιά, θεσ/νίκης, Λασιθίου και Ξάν¬ 


θης . 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 40060 (1) 


Τροποποίηση Κανονισμού Λειτουργίας Ι.Ε.Κ. Ο.Α.Ε.Δ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του Ν.Δ. 212/6.9 «Περί οργανώσεως και 
διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α)14.6.69), καθώς και του άρθρου 
15 & 2 του Ν. 709/77 (ΦΕΚ 282/Α/27.9.77). 

β) Τις διατάξεις του άρθρου 5 παρ. 6 του Ν.2009/92 
«Εθνικό Σύστημα Επαγγελματικής Κατάρτισης και άλλες 
διατάξεις» (ΦΕΚ 19/Α/14.2.92). 

γ) Την 40208/30.9.92 «Ιδρυση Ι.Ε.Κ.» κοινή απόφαση 
των Υπουργών Οικονομικών και Εργασίας και τις 40272, 
40273, 40274 και 40275/12.10.94 όμοιες. 

δ) Τις 40248/4.1.93 «Κανονισμός Λειτουργίας Ι.Ε.Κ. 
Ο.Α.Ε.Δ.» και 40230/6.12.93 (συμπληρωματική αυτής) 
αποφάσεις Υπ. Εργασίας. 

ε) Την σχετική πρόταση του Δ.Σ. του Ο.Α.Ε.Δ. (απόφασ- 
σση 1.4 - 3.1.95 έγγραφο 100601 /12.1.95). 

στ) Από την ανωτέρω απόφαση δεν προκαλείται δαπάνη 
σε βάρος του προϋπολογισμού του Νομικού Προσώπου 
(Ο.Α.Ε.Δ.), αποφασίζουμε: 

Εγκρίνουμε την τροποποίηση των υπ’ αριθμ. 40248/93 
και 40230/93 αποφάσεών μας περί «Κανονισμού Λει¬ 
τουργίας Ινστιτούτων Επαγγελματικής Κατάρτισης (Ι.Ε.Κ.) 
του Ο.Α.Ε.Δ.» ως εξής: 


Άρθρο 1 

Έτος και εξάμηνα κατάρτισης. 

1) Κάθε έτος Κατάρτισης των Ι.Ε.Κ. αρχίζει την 1η Σε¬ 
πτεμβρίου και λήγει την 31η Αυγούστου του επομένου 
έτους. 

Περιλαμβάνει δύο αυτοτελή εξάμηνα Κατάρτισης, το 
χειμερινό και το εαρινό. 

α) Το χειμερινό εξάμηνο Κατάρτισης αρχίζει την 1η 
Οκτωβρίου και λήγει την 14η Φεβρουάριου του επομένου 
έτους. 

β) Το εαρινό εξάμηνο Κατάρτισης αρχίζει την 15η Φε- 
βρουαρίοου και λήγει την 30η Ιουνίου του ιδίου έτους. 

γ) Κάθε εξάμηνο Κατάρτισης περιλαμβάνει 14 πλήρεις 
εβδομάδες εκπαίδευσης και 2 εβδομάδες για εξετάσεις - 
αποτελέσματα. 

δ) Όταν απαιτείται, λόγω συνθηκών η πραγματοποίηση 
εργαστηριακών ασκήσεων ή πρακτικής άσκησης σε χρο¬ 
νικά διαστήματα διαφορετικά από τα παραπάνω οριζόμενα 
με απόφαση του Διοικητή του Οργανισμού ορίζονται δια¬ 
κεκομμένα διαστήματα Κατάρτισης με αθροιστική διάρ¬ 
κεια, όπως ορίζεται παραπάνω. 

2) Η Κατάρτιση κάθε εξαμήνου είναι πλήρης, όταν 
έχουν συμπληρωθεί όλες οι προβλεπόμενες ώρες: 

Σε περίπτωση κατά την οποία σ’ ένα ή περισσότερα 
Ι.Ε.Κ. δεν έχουν συμπληρωθεί όλες οι προβλεπόμενες 
ώρες Κατάρτισης για οποιονδήποτε λόγο: 

α) αναπληρώνεται ο χρόνος Κατάρτισξς με αύξηση των 
ωρών διδασκαλίας του ημερήσιου ή εβδομαδιαίου προ¬ 
γράμματος με απόφαση του Διοικητή του Ο.Α.Ε.Δ. μετά 
από πρόταση του Διευθυντή του Ι.Ε.Κ. 

β) αναπληρώνεται ο χρόνος Κατάρτισης αμέσως μετά τη 
λήξη της διάρκειας των εβδομάδων Κατάρτισης, εντός της 
διάρκειας του εξαμήνου Κατάρτισης. 

γ) παρατεΐνεται αντίστοιχα ο χρόνος Κατάρτισης του 
εξαμήνου με απόφαση του Διοικητή του Ο.Α.Ε.Δ. μετά 
από πρόταση του Διευθυντή του Ι.Ε.Κ. 

Άρθρο 2 

Διακοπές - Αργίες. 

Κατάρτιση και πόσης φύσεως διαδικασίες Κατάρτισης 
δεν γίνονται κατά τις εξής χρονικές περιόδους, με την επι¬ 
φύλαξη της παρ. 1 δ του άρθρου 1 της απόφασης αυτής: 

1. Κατά τις διακοπές: 

α) Χριστουγέννων από 24η Δεκεμβρίου έως 6 Ιανουα- 
ρίου. 

β) Πάσχα, από Μ. Δευτέρα έως και την Παρασκευή της 

ΔιακαινησΙμου. 

γ) θερινές από 1ης Ιουλίου μέχρι 31ης Αυγούστου. 

2. Κατά τις επίσημες αργίες: 
α) 28η Οκτωβρίου 

β) 25η Μαρτίου 
γ) 1η ΜαΤου 

δ) Του Αγίου Πνεύματος 
ε) Καθαρή Δευτέρα 

3. Επίσης: 

α) 30η Ιανουάριου 
β) 17η Νοεμβρίου 

4. Κατά τις ημέρες που έχουν χαρακτηριστεί ως ημέρες 
τοπικής αργίας στην έδρα κάθε Ι.Ε.Κ. λόγω τοπικής θρη¬ 
σκευτικής ή άλλης εορτής. 

Αρθρο 3 

Επιλογή. - Εγγραφές. 

Α. Επιλογή: 

1. Η Δ/νση του Ι.Ε.Κ., τουλάχιστον τρείς (3) ημέρες 
ενωρίτερα από την ημερομηνία υποβολής αιτήσεων των 
υποψηφίων για Κατάρτιση, ανακοινώνει πίνακα με τις ειδι¬ 
κότητες που θα λειτουργήσουν. 

2. Οι υποψήφιοι για Κατάρτιση οφείλουν να καταθέ¬ 
σουν στο Ι.Ε.Κ. τα παρακάτω δικαιολογητικά: 

α) Σχετικά αίτηση στην οποία εκτός των άλλων στοι¬ 
χείων, θα αναγράφεται και η σειρά προτίμησης των ειδικο¬ 
τήτων. 

Τον εκάστοτε προβλεπόμενο πρωτότυπο τίτλο σπου¬ 
δών (απολυτήριο ή πτυχίο), του οποίου θα εκδίδεται φω¬ 
τοαντίγραφο με μέριμνα του Ι.Ε.Κ. για τη χρήση του στην 
επιλογή και θα επιστρέφεται ο πρωτότυπος τίτλος στον 
υποψήφιο. Σε περίπτωση που είναι αδύνατη η προσκό¬ 
μιση του πρωτότυπου τίτλου, θα προσκομίζεται πρωτό¬ 
τυπό αποδεικτικό τίτλου σπουδών, που θα εκδίδεται από 
τη σχολική μονάδα αποφοίτησης του υποψηφίου και στο 
οποίο θα αναφράφεται ο τελικός βαθμός αποφοίτησης. 

γ) Φωτοτυπία των δύο όψεων του δελτίου Αστυνομικής 
Ταυτότητας, η οποία θα μπορεί να επικυρώνεται και από 
το Ι.Ε.Κ. Σε περίπτωση που λείπει, θα προσκομίζεται πι¬ 
στοποιητικό Δήμου ή Κοινότητας. 

δ) Βεβαίωση Ι.Κ.Α. ή Δημόσιας Υπηρεσίας (άν υπάρχει) 
στην οποία θα αναγράφονται ανάλογα τα ημερομήσθια ή 
τα έτη υπηρεσίας που τυχόν πραγματοποίησε σε συγκε¬ 
κριμένη ειδικότητα ο υποψήφιος. 

ε) Βεβαίωση Δημόσιας Οικονομικής Υπηρεσίας στην 
οποία θα αναφράφεται ο χρόνος άσκησης συγκεκριμένης 
επιτήδευσης από τον υποψήφιο (εάν υπάρχει). 

στ) Πιστοποιητικό οικογενειακής κατάστασης προκει- 
μένου για τέκνο πολυτέκνου. 

ζ) Πιστοποιητικό γνώσης της Αγγλικκής γλώσσας, επι¬ 
πέδου ΡΙΠ5Τ ΟΕΗΤΙΡΙΟΑΤΕ ή άλλης οριζόμενης γλώσσας 
εκτός της Ελληνικής, αντίστοιχου επιπέδου δε ειδικότη¬ 
τες οι οποίες καθορίζονται με απόφαση του Δ.Σ. του 
Ο.Α.Ε.Δ. 

Από τα παραπάνω δικαιολογητικά τα α, β, γ, είναι υπο¬ 
χρεωτικά. 

3. Οι αιτήσεις συμμετοχής για επιλογή υποβάλλονται 
στο Ι.Ε.Κ. από 5ης έως 15ης Σεπτεμβρίου για το χειμερινό 
εξάμηνο και από 20ης έως 31 Ιανουαρίου για το εαρινό 
εξάμηνο. Σε περίπτωση που η τελευταία ημέρα υποβολής 
συμπίπτει με αργία, η προθεσμία μετατίθεται στην πρώτη 
εργάσιμη ημέρα μετά την αργία. 

4. Η Διεύθυνση του Ι.Ε.Κ. εντός πέντε (5) ημερών από 
τη λήξη της προθεσμίας υποβοληζ των αιτήσεων επιλο¬ 
γής, καταρτίζει και ανακοινώνει πίνακα αξιολόγησης κατά 
ειδικότητα με μοριοδότηση, αφού λάβει υπόψη της τα πα¬ 
ρακάτω: 

α) Το βαθμό του τίτλου, που απαιτείται για την εισαγωγή 


στο Ι.Ε.Κ. Τα μόρια που δίνει ο τίτλος είναι τόσα, και ο 
βαθμός του τίτλου με μετατροπή του κλασματικού μέρους 
σε δεκαδικό. 

Σε περιπτώσεις διαφορετικής κλίμακος του τίτλου από 
την εικοσοβάθμια, θα γίνεται αναγωγή σε εικοσοβάθμια 
κλίμακα. 

β) Την προϋπηρεσία στην ειδικότητα είτε στο Δημόσιο, 
είτε στον Ιδιωτικό Τομέα. 

Για κάθε 200 ημερομίσθια στρογγυλοποιούμενα στην 
πλησιέστερη 200άδα, ή ανά έτος υπηρεσίας στρογγυλο- 
ποιούμενο στο πλησιέστερο, ακέραιο έτος, πέντε (5) μό¬ 
ρια με ανώτατο όριο τα είκοσι (20). 

γ) Την ηλικία του υποψηφίου, δύο (2) μόρια ανά έτος 
μετά το 18ο μέχρι το 25ο με ανώτατο όριο 14 μόρια. Ως 
αφετηρία λογίζεται η 1η Ιανουαρίου του έτους γέννη¬ 
σης. 

δ) Την ιδιότητα του τέκνου πολυτέκνου όπως αυτή απο- 
δεικνύεται από πιστοποιητικό Δήμου ή έγγραφο της Ένω¬ 
σης Πολυτέκνων Ελλάδος, δύο (2) μόρια. 

Οι πίνακες περιέχουν αναλυτικά τα μόρια επιλογής κατά 
κατηγορία και αθροιστικά για όλους τους υποψηφίους, 
επιλεγέντες και επιλαχόντες. Σε περίπτωση ισοβαθμιών 
τη σειρά καθορίζουν: 
α) η προϋπηρεσία 
β) ο βαθμός τίτλου και 

γ) η ιδιότητα πολύτεκνου γονέα ή τέκνο πολύτεκνης οι¬ 
κογένειας. 

5. Υποψήφιος που επιλέγεται σε περισσότερες από μία 
ειδικότητες, αναγράφεται μόνο στον πίνακα της πρώτης 
κατά σειρά προτίμησης ειδικότητας της αιτήσεώς του. 

Β. ΕΓΓΡΑΦΕΣ 

1. Μετά την παραπάνω διαδικασία επιλογής οριστικο- 
ποιείται η εγγραφή των επιλεγέντων, εντός της προθε¬ 
σμίας που ορίζεται με την κατάθεση σχετικής αίτησης στο 
Ι.Ε.Κ. επιλογής τους. 

Η τελική ημερομηνία οριστικοποίησης της εγγραφής 
των επιλεγέντων και η ημερομηνία προσέλευσης των επι- 
λαχόντων για κάλυψη των πιθανών κενών θέσεων αναγρά¬ 
φεται στους ανταρτιθέντες πίνακες επιλογής. Η μη κατά¬ 
θεση της σχετικής αίτησης εγγραφής στο Ι.Ε.Κ. μέχρι την 
τελική ημερομηνία που έχει οριστεί, σημαίνει τη μη απο¬ 
δοχή τικ επιλογής από τον υποψήφιο. 

Τις δύο (2) επόμενες εργάσιμες ημέρες οι επιλαχό- 
ντεςς, κατά σειρά, υποχρεούνται να δηλώσουν την απο¬ 
δοχή της επιλογής τους στη Διεύθυνση του Ι.Ε.Κ., με την 
κατάθεση σχετικής αίτησης εγγραφής. 

Η διαδικασία οριστικοποίησης των εγγράφων πρέπει να 
έχει ολοκληρωθεί την 30η Σεπτεμβίου για το χειμερινό 
εξάμηνο και την 14η Φεβρουάριου για το εαρινό εξάμηνο 
Κατάρτισης. 

2. Η διαδικασία επανεγγραφής καταρτιζομένων στα 
τμήματα εξαμήνων Κατάρτισης πλην του αρχικού, ορίζεται 
από το κάθε Ι.Ε.Κ. και ανακοινώνεται στους καταρτιζόμε¬ 
νους πέντε (5) τουλάχιστον ημέρες πριν την έναρξη κάθε 
διδακτικού εξαμήνου. 

Η αρχική και η συμπληρωματική κατάρτιση καθώς και 
κάθε άλλη διαδικασία που υπάγεται στην Κατάρτιση παρέ¬ 
χεται από τα Ι.Ε.Κ. του Ο.Α.Ε.Δ. δωρεάν. 

Αρθρο 4 
Μεταγραφές. 

1. Ο καταρτιζόμενος που επιθυμεί μεταγραφή σε άλλο 
Ι.Ε.Κ. Δημόσιο ή Ιδιωτικό, υποβάλλει αίτηση στο Ι.Ε.Κ., 
που παρακολουθεί μαθήματα, τριάντα (30) ημέρες πριν τη 
λήξη των μαθημάτων του εξαμήνου που φοιτά, αναφέρο- 
ντας τους λόγους και καταθέτοντας τα σχετικά δικαιολο- 
γητικά στην αρμόδια Διεύθυνση του Ο.Α.Ε.Δ., μέσω της 

εκπαιδευτικής μονάδας στην οποία φοιτά, η οποία αφού 
λάβει υπόψη της τους λόγους, τα σχετικά δικαιολογητικά 
τις προϋποθέσεις και τη γνώμη του Διευθυντή του Ι.Ε.Κ. 
την εγκρίνει ή την απορρίπτει. 

2. Ο καταρτιζόμενος με την έναρξη του νέου εξαμήνου 
φοιτά στο Ι.Ε.Κ. στο οποίο μεταγράφηκε, όπου και διαβι¬ 
βάζεται ο ατομικός φάκελλος και τα λοιπά στοιχεία της κα¬ 
τάρτισης του, φωτοαντίγραφα των οποίων φυλάσσονται 
σε αρχείο μεταγγραφομένων στο Ι.Ε.Κ. από το οποίο προ¬ 
έρχεται. 

Κατ’ εξέρεση, μόνο για αποδεικνυόμενες σοβαρές πε¬ 
ριπτώσεις και μόνο για το χειμερινό εξάμηνο Κατάρτισης, 
η αρμόδια Διεύθυνση του Ο.Α.Ε.Δ. εξετάζει εκπρόθεσμες 
αιτήσεις μεταγραφής, εφόσον έχουν υποβληθεί δέκα (10) 
τουλάχιστον ημέρες πριν από την έναρξη των μαθημάτων 
του χειμερινού εξαμήνου Κατάρτισης. 

3. Στις περιπτώσεις, όπου η απόφαση μεταγραφής δεν 
έχει εκδοθεί μέχρι την ημερομηνία έναρξης του νέου εξα¬ 
μήνου Κατάρτισης, ο καταρτιζόμενος καταρτίζεται στο 
Ι.Ε.Κ. που είναι γραμμένος. Όταν η μεταγγραφή του 
εγκριθεί, η Διοίκηση του Ι.Ε.Κ. αποστέλλει στο Ι.Ε.Κ. όπου 
εγγράφεται, τα στοιχεία Κατάρτισης μέχρι την ημερομηνία 
αποχώρησης του καταρτιζόμενου. 

4. Η μετεγγραφή στο πρώτο εξάμηνο Κατάρτισης απο¬ 
κλείεται. 

5. Ανάκληση μεταγραφής για το ίδιο εξάμηνο δεν επι¬ 
τρέπεται. 

Επιστροφή του καταρτιζόμενου στο αρχικό Ι.Ε.Κ. πραγ¬ 
ματοποιείται με νέα μεταγραφή. 

Αρθρο 5 

Χαρακτηρισμός μαθημάτων. - Διάρκεια ωριαίας 
διδασκαλίας. 

1. Τα μαθήματα διακρίνοντβι σε: 

α) θεωρητικά: 

θεωρητικά χαρακτηρίζονται τα μαθήματα των οποίων η 
διδασκαλία πραγματοποιείται από εναν εκπαιδευτικό 
μόνο σε αίθουσες διδασκαλίας που έχουν σαν σκοπό να 
αποκτήσουν οι σπουδαστές τις γνώσεις εκείνες, που είναι 
απαραίτητες για να κατανοήσουν το γνωστικό αντικείμενο 
της Κατάρτισης τους. 

β) Εργαστηριακά: 

Εργαστηριακά χαρακτηρίζονται τα μαθήματα εκείνα τα 
οποία αποβλέπουν στην απόκτηση δεξιοτήτων και διδά¬ 
σκονται αποκλειστικά στους εργαστηριακούς χώρους. 

γ) Μικτά: 

Μικτά χαρακτηρίζονται τα μαθήματα εκείνα τα οποία, 
απαιτούν ταυτόχρονη θεωρητική Κατάρτιση και απόκτηση 
δεξιοτήτων. 

Ο χαρακτηρισμός κάθε μαθήματος και ο αριθμό των κα- 
ταρτιζομένων ανά εκπαιδευτή γίνεται με απόφαση του 
Διοικητή του Ο.Α.Ε.Δ. 

Είναι δυνατόν, ύστερα από έγκριση της αρμόδιας Διεύ¬ 
θυνσης του Ο.Α.Ε.Δ. να αυξάνεται κατά ενα ο αριθμός των 
εκπαιδευτικών στα μαθήματα που η Διοίκηση του Ι.Ε.Κ. 
τεκμηριώνει τέτοια αναγκαιότητα. 

2. Η διάρκεια της ωριαίας διδασκαλίας όλων των μαθη¬ 
μάτων καθορίζεται σε 45 λεπτά. 

Στα εργαστηριακά ή μικτά μαθήματα, στο εργαστηριακό 
μέρος τους, είναι δυνατόν να γίνεται διδασκαλία συνεχό¬ 
μενη μέχρι τρεις (3) ώρες. 

3 . Η διάρκεια των διαλειμμάτων ορίζεται σε πέντε (5) 
λεπτά εκτός του τρίτου διαλείμματος που μπορεί να φθά¬ 
νει τα δέκα πέντε (15) λεπτά. Σε περίπτωση συνεχούς δι¬ 
δασκαλίας το διάλειμμα θα είναι αθροιστικό. 

4. Μετά την είσοδο του διδάσκοντος στην αίθουσα δι¬ 
δασκαλίας ή εργαστηριακό χώρο δεν επιτρέπεται η είσο¬ 
δος καταρτιζόμενου. 


5. Ανά διδακτική ώρα λαμβάνονται υποχρεωτικά παρου¬ 
σίες με ευθύνη του εκπαιδευτικού. 

Αρθρο 6 

* 

Φοίτηση. 

1. Η φοίτηση, είναι υποχρεωτική για όλα τα μαθήματα 
θεωρητικά, εργαστηριακά και μικτά. 

α) Επαρκής χαρακτηρίζεται η φοίτηση σε κάθε μάθημα, 
στο οποίο ο καταρτιζόμενος σημείωσε αριθμό ωριαίων 
απουσιών μικρότερο ή ίσο του 20% του συνόλου των προ- 
βλεπομένων ωρών διδασκαλίας του μαθήματος κατά τη 
διάρκειά του εξαμήνου, στρογγυλοποιούμενο στον πλη- 
σιέστερο ακέραιο. Σε εξαιρετικές περιπτώσεις και ύστερα 
από τεκμηριωμένη εισήγηση της Δ/νσης του Ι.Ε.Κ. το 
προανφερθέν όριο μπορεί να αυξάνεται κατά 5% ανά μά¬ 
θημα, αλλά σε καμμία περίπτωση το σύνολο των απουσιών 
όλων των μαθημάτων στο εξάμηνο Κατάρτισης να μην 
υπερβαίνει το 20% του συνόλου των προβλεπομένων 
ωρών Κατάρτισης. 

β) Σε κάθε άλλη περίπτωση η φοίτηση θεωρείται ανε¬ 
παρκής. 

2. Η Δ/νση του Ι.Ε.Κ. ανακοινώνει τα αποτελέσματα του 
χαρακτηρισμού της φοίτησης των καταρτιζομένων την 
επομένη της λήξης των μαθημάτων του εξαμήνου. 

3.0 καταρτιζόμενος δεν προσέρχεται στις τελικές εξε¬ 
τάσεις του εξαμήνου στα μαθήματα, στα οποία η φοίτησή 
του χαρακτηρίστηκε ανεπαρκής. 

Τα μαθήματα αυτά υποχρεούται να παρακολουθήσει εκ 
νέου, χωρίς δικαίωμα εγγραφής του στο επόμενο εξά¬ 
μηνο. 

4. Καταρτιζόμενος στ® αρχικό εξάμηνο Κατάρτισης, του 
οποίου η φοίτηση σε όλα τα μαθήματα χαρακτηρίζεται 
ανεπαρκής, υποχρεούται προκειμένου να επανεγγραφεί, 
να επαναεπιλεγεί με τις διαδικασίες της απόφασης αυτής. 

Άρθρο 7 

4 Εξετάσεις - Αποτελέσματα. 

1. Σε όλα τα μαθήματα κάθε εξαμήνου πραγματοποιού¬ 
νται εξετάσεις προόδου δύο (2) φορές κατά τη διάρκεια 
του εξαμήνου αυτού. 

Η χρονική διάρκεια των εξετάσεων είναι το ήμισυ των 
ωρών εβδομαδιαίας διδασκαλίας κάθε μαθήματος, ως 
εξής: 

α. Στα θεωρητικά μαθήματα, οι καταρτιζόμενοι απα¬ 
ντούν σε σειρά γραπτών ερωτήσεων ή σε κείμενο αξιολό¬ 
γησης (Ιβδΐ) κατά την κρίση του εκπαιδευτή, με τα οποία 
ελέγχεται η επίτευξη των σκοπών της διδασκαλίας. 

β. Στα εργαστηριακά μαθήματα, οι καταρτιζόμενοι εξε¬ 
τάζονται με την πραγματοποίηση εργαστηριακού έργου ή 
έργων από κάθε καταρτιζόμενο ή συλλογικού έργου απο 
' ομάδα, σε κάθε μέλος της οποίας ανατίθεται συγκεκρι¬ 
μένο τμήμα του έργου. 

γ. Στα μικτά μαθήματα, οι καταρτιζόμενοι εξετάζονται 
ταυτόχρονα σε γραπτές ερωτήσεις και στην πραγματοποί¬ 
ηση έργου. 

Η βαθμολογία μικτού μαθήματος προκύπτει από το 
μέσο όρο των βαθμολογιών του θεωρητικού και αργαστη- 
ριακού μέρους του μαθήματος στρογγυλοποιούμενο στο 
πλησιέστερο ακέραιο. 

δ. Η συμμετοχή στις ξετάσεις προόδου είναι υποχρεω¬ 
τική για όλους τους καταρτιζόμενους. Σε περιπτώσεις 
απουσίας τους από προγραμματισμένη εξέταση προόδου, 
βαθμολογούνται με μονάδα (1). 

Σε περίπτωση απουσίας καταρτιζόμενου από εξέταση 
προόδου για αποδεικνυόμενους λόγους ανωτέρας βίας ή 
σοβαρής ασθένειας, η Διοίκηση του Ι.Ε.Κ. αποφασίζει για 
την εξέταση του καταρτιζόμενου κατά τη διάρκεια επόμε- 

νης διδασκαλίας ή σε χρόνο και τόπο που θα ορισθεί για το 
σκοπό αυτό σε συνεργασία με τον εκπαιδευτή. 

ε. Η βαθμολογία της 1ης και 2ης εξέτασης προόδου, 
μαζί με τα γραπτά αποδεικτικά της βαθμολόγησης, κατα¬ 
τίθεται στη γραμματεία του Ι.Ε.Κ., αντίστοιχα, την τελευ¬ 
ταία ημέρα 7ης και 14ης εβδομάδας Κατάρτισης εξαμή¬ 
νου. Οι καταρτιζόμενοι λαμβάνουν γνώση της βαθμολο¬ 
γίας των με ευθύνη της Διοίκησης του Ι.Ε.Κ. Ο μέσος όρος 
της επίδοσης των καταρτιζόμενων στις δύο εξετάσεις 
προόδου, αποτελεί το βαθμό προόδου (Β.Π.) του εξαμή¬ 
νου στο μάθημα στρογγυλοποιούμενος στον πλησιέστερο 
ακέραιο. 

2. Στο τέλος κάθε εξαμήνου πραγματοποιούνται οι τελι¬ 
κές εξετάσεις (Τ.Ε.) σε κάθε μάθημα ως εξής: 

α) Ο τρόπος διεξαγωγής των τελικών εξετάσεων (Τ.Ε.) 
για κάθε μάθημα καθορίζεται ως εξής: 

Α. ΘΕΩΡΗΤΙΚΑ ΜΑΘΗΜΑΤΑ: 

Για την εξέταση θεωρητικού μαθήματος θα επιλέγεται 
από τον εξεταστή η ανάθεση διαπραγμάτευσης ενός μέχρι 
και τεσσάρων επί μέρους θεμάτων, διαφορετικής ενότη¬ 
τας το καθένα. Κάθε επί μέρους θέμα είναι δυνατόν να 
περιέχει υποερωτήματα της ίδιας ενότητας. Η επιλογή 
των θεμάτων πρέπει να είναι τέτοια, ώστε αυτά να αναφέ- 
ρονται σε ευρύ φάσμα της ύλης που διδάχτηκε και οι ερω¬ 
τήσεις να εστιάζονται σε μείζονος σημασίας ενότητες, 
κατά την κρίση του εκπαιδευτή. 

Είναι δυνατόν, εάν η φύση του μαθήματος το επιτρεπει, 
αντί της διαπραγμάτευσης θέματος ή θεμάτων, να δίδεται 
ερωτηματολόγιο (ΙβεΙ). Ο αριθμός των ερωτήσεων, από 
απόψεως είδους και ποσότητας, πρέπει να είναι ικανός να 
πιστοποιεί την ευρύτητα και το βάθος της γνώσης του 
αντικειμένου του μαθήματος. Είναι σκόπιμο να δίδεται έμ¬ 
φαση σε ερωτήσεις πολλαπλής επιλογής ή ερωτήσεις σύ¬ 
ντομης απάντησης. 

Ενδεικτικά αναφέρεται ότι για μάθημα δίωρης εβδομα¬ 
διαίας διδασκαλίας οι ερωτήσεις πρέπει να είναι τουλάχι¬ 
στον είκοσι πέντε (25). 

Τα θέματα αναγράφονται σε φύλλο που αναφέρει τον 
τίτλο του Ι.Ε.Κ. την ειδικότητα, την ημερομηνία το εξά¬ 
μηνο και το έτος Κατάρτισης, τον τίτλο του προς εξέταση 
μαθήματος καθώς και το ονοματεπώνυμο του εκπαιδευτή 
- εισηγητή. Επίσης αναφέρεται, ο παρεχόμενος χρόνος 
για την εξέταση και το εάν τα θέματα είναι ισότητα στη 
βαθμολόγηση. 

Μετά την θεώρησή τους από τον Διευθυντή ή τον Ανα¬ 
πληρωματικό Διευθυντή του Ι.Ε.Κ. τα θέματα αναπαράγο- 
νται παρουσία και ευθύνη του εισηγητή και παραδίδονται 
στους καταρτιζομένους για επεξεργασία. Το πρωτότυπο 
των θεμάτων παραδίδεται στη γραμματεία για αρχειοθέ¬ 
τηση. 

Διευκρινίσεις επί των θεμάτων και τυχόν οδηγίες δίδο¬ 
νται μόνον γραπτώς επί του εντύπου των θεμάτων. Περαι¬ 
τέρω διευκρινίσεις πρέπει να αποφεύγονται και πρέπει να 
δίδονται κατά προτίμηση γραπτώς και με νέα θεώρηση της 
Διοίκησης του Ι.Ε.Κ. 

Στη περίπτωση του ερωτηματολογίου είναι σκόπιμο να 
γίνονται πολλαπλές εκτυπώσεις του με διαφορετική 
σειρά, ώστε να αποφεύγεται η καθ’ υπαγόρευση αντι¬ 
γραφή των απαντήσεων. Οι απαντήσεις είναι δυνατόν να 
δίδονται από τους καταρτιζόμενους στο φύλλο ή στα 
φύλλα των θεμάτων ή σε ανεξάρτητα φύλλα, τα οποία πα- 
ραδίδονται στους εξεταζόμενους ταυτόχρονα με τα θέ¬ 
ματα στα οποία αναγράφουν το ονοματεπώνυμο, τον κω¬ 
δικό αριθμό τους, την ειδικότητα, το εξάμηνο, το τμήμα, το 
μάθημα και την ημερομηνία εξέτασης. 

Σ’ όλες τις περιπτώσεις τα φύλλα θεμάτων και απαντή¬ 
σεων επιστρέφονται στον εισηγητή ή στον ορισθέντα επι¬ 
τηρητή, μετά το πέρας της επεξεργασίας των θεμάτων. 


Ο εισηγητής ή ο επιτηρητής, αφού διαγράψει τα τυχό¬ 
ντα κένα στα φύλλα απαντήσεων, μονογράφει στο τέλος 
της διαπραγμάτευσης των θεμάτων, καταμετρά τα παρα- 
δοθέντα γραπτά και αντιπαραβάλλει με την κατάσταση 
των καταρτιζόμενων, που είχαν δικαίωμα συμμετοχής 
στην εξέταση ώστε να βαθμολογήσει με την μονάδα, κατά 
τον κανονισμό, όσους για οποιονδήποτε λόγο δεν προσήλ- 
θαν ή δεν παρέδωσαν το γραπτό τους. 

Στην συνέχεια προσέρχεται στη γραμματεία του Ι.Ε.Κ. 
όπου ο υπάλληλος, ο οποίος έχει ορισθεί από τη Διοίκηση 
του Ι.Ε.Κ. σφραγίζει και μονογράφει στο τέλος της δια¬ 
πραγμάτευσης κάθε γραπτού και χρεώνει στον εκπαι¬ 
δευτή τα γραπτά τα οποία αυτός παραλαμβάνει για διόρ¬ 
θωση. Η σχετική πράξη παράδοσης και παραλαβής είναι 
δυνατόν να αναγράφεται επί φακέλλου, εντός του οποίου 
είναι τα γραπτά. 

Ο εκπαιδευτής βαθμολογεί με την αναγραφεί αριθμη¬ 
τικά της επίδοσης του καταρτιζόμενου σε κάθε επί μέ¬ 
ρους θέμα. Στο τέλος αναγράφει τη συνολική βαθμολογία 
του γραπτού στο εμπρόσθιο δεξιό άκρο, ολογράφως και 
αριθμητικώς και υπογράφει. Σε περίπτωση λανθασμένης 
βαθμολόγησής του, διαγράφει με διαγώνιο γραμμή τα 
λάθη και επαναγράφει το τελικό στοιχείο, θέτοντας την 
μονογραφή του δίπλα από την διαγραφή. 

Ο εισηγητής, εντός το πολύ δύο (2) εργασίμων ημερών 
από την ημερομηνία εξέτασης του μαθήματος, επιστρέφει 
και παραδίδει, με σχετική πράξη παράδοσης παραλαβής, 
τα γραπτά και την συνοδευτική κατάσταση αριθμητικής 
βαθμολογίας στη γραμματεία του Ι.Ε.Κ. 

Β. ΕΡΓΑΣΤΗΡΙΑΚΑ ΜΑΘΗΜΑΤΑ: 

Γ ια κάθε εργαστηριακό μάθημα η διεξαγωγή της τελικής 
εξέτασης πρέπει να στοχεύει στη διερεύνηση και τη διαπί¬ 
στωση από τον εκπαιδευτή ή τους εκπαιδευτές ότι ο κα¬ 
ταρτιζόμενος μπορεί να εφαρμόσει στη πράξη θεωρητικές 
γνώσεις και ότι έχει αποκτήσει τις δεξιότητες στη δεδο¬ 
μένη πρακτική τεχνικής. 

Ο τρόπος λοιπόν διεξαγωγής της τελικής εξέτασης ερ¬ 
γαστηριακού μαθήματος θα αφορά στην αξιολόγηση του 
βαθμού πραγμάτωσης των παραπάνω στόχων και αποτε¬ 
λεί το βαθμό της τελικής επίδοσης. 

Λόγω της ιδιαιτερότητας και της ποικιλομορφίας που 
παρουσιάζουν τα εργαστηριακά μαθήματα, παρατίθενται 
διάφοροι τρόποι εξέτασης, από τους οποίους οι εκπαιδευ¬ 
τές του μαθήματος σε συνεργασία με τον Αναπληρωτή 
Διευθυντή θα μπορούν να επιλέξουν. 

Εάν το έργο ή τα έργα του εργαστηριακού μαθήματος 
απαιτούν για την ολοκλήρωση τους μεγάλα χρονικά δια¬ 
στήματα και πρακτικά δεν είναι δυνατόν, στο διατιθέμενο 
χρόνο για την εξέταση, να ανατεθεί η ολοκλήρωση ενός 
έργου, για να γίνει ο έλεγχος της απόκτησης ευχέρειας 
στις δεξιότητες οι οποίες διδάχτηκαν, η εξέταση γίνεται 
προφορικά επί του ήδη εκτελεσθέντος ατομικού ή συλογι- 
κού έργου ή εργασίας με ερωτήσεις, ώστε να διαπιστωθεί 
η κατανόηση της σειράς εκτέλεσης, του τρόπου επίτευ¬ 
ξης ποιότητας, η δυνατότητα ελέγχου των σταδίων κατα¬ 
σκευής και η τελική επίτευξη των σκοπών της κατάρτισης. 

Εάν είναι πρακτικά δυνατόν, πρέπει να ανατίθεται στο 
διατιθέμενο χρόνο εξέτασης η πραγματοποίηση έργου ή 
τμήματος έργου, ώστε ο εξεταστής να έχει μια ολοκληρω¬ 
μένη εικόνα των ικανοτήτων του καταρτιζομένου στις δε¬ 
ξιότητες που διδάχτηκε. Η σωστή σειρά εκτέλεσης, η αρ¬ 
τιότητα η ποιότητα και η ταχύτητα εκτέλεσης του έργου ή 
τμήματος έργου είναι μερικά από τα κριτήρια για την βαθ- 
μόλογήσή τους και πρέπει, εάν είναι δυνατόν, να έχουν 
προκαθορισθεί και γνωστοποιηθεί στους εξεταζόμενους. 
Πάντως ο εξεταστής θα πρέπει να είναι σε θέση να δικαιο¬ 
λογεί τον τρόπο εξαγωγής της τελικής βαθμολογίας, ώστε 
να μπορεί να ιακνοποιηθεί το περί δικαίου αίσθημα κάθε 

ενιστάμενου στα όργανα διοίκησης του Ι.Ε.Κ. όταν, όπου 
και έαν χρειαστεί. 

Τέλος, είναι δυνατόν τα εργαστηριακά μαθήματα να 
εξετάζονται με ερωτηματολόγια, όπου με αριθμό ερωτή¬ 
σεων ελέγχεται η ικανότητα του καταρτιζομένου να επιλέ- 
βει μεταξύ σωστών και εσφαλμένων χειρισμών, η ικανό¬ 
τητα διάγνωσης και επιλογής του καλύτερου τρόπου επί¬ 
τευξης ενός εργαστηριακού στόχου ή ικανότητας προκα- 
θορισμούτ ων αναμενομένων αποτελεσμάτων ενός χειρι¬ 
σμού. 

Όταν το εργαστηριακό μάθημα διδάσκεται από περισ¬ 
σότερους του ενός εκπαιδευτές, καθένας βαθμολογεί αυ- 
τοτελώς. Ο Μέσος Όρος (Μ.Ο.) των βαθμολογιών, αποτε¬ 
λεί την βαθμολογία της τελικής εξέτασης. 

Γ. ΜΙΚΤΑ ΜΑΘΗΜΑΤΑ 

Η εξέταση των μικτών μαθημάτων περιλαμβάνει ξεχωρι¬ 
στή εξέταση του θεωρητικού και του εργαστηριακού μέ¬ 
ρους η οποία όμως κατά προτίμηση θα πρέπει να γίνεται 
την ίδια ημέρα. Ο μέσος όρος (Μ.Ο.) των επιμέρους εξε¬ 
τάσεων, στρογγυλοποιούμενος στο πλησιέστερο ακέραιο, 
αποτελεί τον βαθμό της τελικής εξέτασης του μαθήμα¬ 
τος. 

Η εξέταση του θεωρητικού μέρους γίνεται όπως και η 
εξέταση των θεωρητικών μαθημάτων και του εργαστηρια¬ 
κού μέρους, όπως η εξέταση των εργαστηριακών μαθημά¬ 
των. 

α) Ανεξάρτητα από το είδος του μαθήματος, η διάρκεια 
της εξέτασης ορίζεται από τον εκπαιδευτή σε συνεργασία 
με τον Αναπληρωτή Διευθυντή και δεν επιτρέπεται να εί¬ 
ναι μικρότερη των δύο (2) ωρών. Η διάρκεια εξέτασης με 
μορφή ερωτηματολογίου (Ιβδί) δεν υπόκειται στον περιο¬ 
ρισμό των δύο (2) ωρών. 

β) Οι καταρτιζόμενοι ενημερώνονται γαι τον τρόπο εξέ¬ 
τασης δύο (2) τουλάχιστον εβδομάδες πριν απο τη λήξη 
των μαθημάτων από τον εκπαιδευτή. 

γ) Τα θέματα των τελικών εξετάσεων θεωρούνται από 
τον Διευθυντή του Ι.Ε.Κ. και στη συνέχεια δίδονται στους 
καταρτιζομένους κατά προτίμηση σε φωτοαντίγραφο. 

δ) Για την εξαγωγή του βαθμού της εξέτασης αυτής ο 
εκπαιδευτής αθροίζει τις επιμέρους βαθμολογίες των 
ερωτήσεων ή των επί μέρους τμημάτων του έργου, τις 
οποίες αναγράφει επί του γραπτού ή του φύλλου έργου.. 

ε) Καταρτιζόμενος, ο οποίος για οποιονδήποτε λόγο 
δεν προσέλθει στις εξετάσεις, βαθμολογείται με μονάδα 
( 1 ). 

Σε περιπτώσεις απουσίας καταρτιζομένου από τελική 
εξέταση μαθημάτων για λόγους ανωτέρας βίας ή σοβαρής 
ασθένειας που αποδεικνύεται από αρμόδιο Δημόσιο Φο¬ 
ρέα, η Διοίκηση του Ι.Ε.Κ. σε συνεργασία με τον εκπαι¬ 
δευτή, εισηγείται στην αρμόδια Διεύθυνση του 
Ο.Α.Ε.Δ.: 

1) Την εξέταση του καταρτιζομένου αυτού κατά την 
τρέχουσα εξεταστική περίοδο, εφόσον υφίσταται δυνατό¬ 
τητα μεμονωμένης εξέτασης ή 

2) Την εξέταση του σε επόμενη εξεταστική περίοδο, 
χωρίς υποχρέωση επαναπαρακολούθησης του μαθήματος 
ή μαθημάτων από την τελική εξέταση των οποίων απού¬ 
σιασε και χωρίς δικαίωμα εγγραφής και φοίτησής του σε 
επόμενο διδακτικό εξάμηνο. 

στ) Ο μέσος όρος του βαθμού προόδου και του βαθμού 
της γραπτής τελικής εξαμηνιαίας εξέτασης, στρογγυλλο- 
ποιούμενος στον πλησιέστερο ακέραιο, αποτελεί την τε¬ 
λική βαθμολογία (Τ.Β.) του μαθήματος. 

Δεν εξάγεται τελική βαθμολογία σε μαθήματα για το 
οποίο η φοίτηση καταρτιζομένου έχει χαρακτηριστεί ανε¬ 
παρκής. 

ζ) Το άθροισμα της τελικής βαθμολογίας όλων των μα¬ 
θημάτων κατάρτισης, θεωρητικών, εργαστηριακών και μι¬ 


κτών του εξαμήνου, διαιρούμενο με τον αριθμό των μαθη¬ 
μάτων αποτελεί το γενικό μέσο όρος βαθμολογίας 
(Γ.Μ.Ο.Β.) του καταρτιζομένου στο εξάμηνο αυτό, 
η) Η κλίμακα βαθμολογίας ορίζεται από 01 έως 20. 
Με απόφαση του Διοικητή του Ο.Α.Ε.Δ. είναι δυνατόν 
να ορίζεται διάφορη από την αριθμητική αξιολογική κλί¬ 
μακα σε όσες εξειδικεύσεις προβλέπεται να πραγματο¬ 
ποιείται Κατάρτιση σε παραγωγικούς χώρους. 

3. Η πιστοποίηση της Κατάρτισης γίνεται σύμφωνα με 
την Υπουργική Απόφαση Ε/7299/5.5.1994. 

Δικαίωμα συμμετοχής στις εξετάσεις πιστοποίησης 
έχουν όλοι όσοι περάτωσαν επιτυχώς την Κατάρτιση και 
έλαβαν την προβλεπόμενη βεβαίωση Κατάρτισης από τα 
Ι.Ε.Κ. 

Άρθρο 8 

Α. ΠΡΟΟΔΟΣ ΚΑΤΑΡΤΙΖΟΜΕΝΩΝ: 

1. Ο καταρτιζόμενος γράφεται στο επόμενο εξάμηνο 
κατάρτισης, εφόσον δεν υποχρεούται σε επαναπαρακο- 
λούθηση μαθήματος ή μαθημάτων και συντρέχει μια από 
τις παρακάτω προϋποθέσεις: 

α) Η τελική βαθμολογία του σε κάθε μάθημα είναι του¬ 
λάχιστον δέκα (10). 

β) Υστερεί σ' ένα μόνο μάθημα, ενώ ο γενικός μέσος 
όρος βαθμολογίας (Γ.Μ.Ο.Β.) που σ’ όλα τα μαθήματα του 
εξαμήνου συμεπριλαμβανομένου και αυτού που υστέρησε 
είναι τουλάχιστον δέκα (10) συμπληρωμένο και η βαθμο¬ 
λογία του στο μάθημα που υστέρησε τουλάχιστον μηδέν 
οκτώ (08). 

Στην περίπτωση αυτή ο καταρτιζόμενος υποχρεούται να 
επανεξεταστεί στο μάθημα που υστέρησε, στην εξετα¬ 
στική περίοδο του εξαμήνου που παρακολουθεί. Η βαθμο¬ 
λογία της εξέτασης αυτής είναι η νέα τελική βαθμολογία 
στο μάθημα. Εάν η νέα βαθμολογία δεν είναι τουλάχιστον 
δέκα (10), ο καταρτιζόμενος δεν αποκτά δικαίωμα εγγρα¬ 
φής στο επόμενο εξάμηνο, αλλά δύναται να προσέρχεται 
για επανεξέταση σ’ οποιοδήποτε εξεταστική περίοδο μέ¬ 
χρι να αποκτήσει δικαίωμα εγγραφής σε επόμενο εξά¬ 
μηνο. 

2. Σε κάθε άλλη περίπτωση ο καταρτιζόμενος υποχρε- 
ούται να επαναλάβει την Κατάρτιση μόνο στα μαθήματα 
του εξαμήνου στα οποία υστέρησε. 

Εαν στο Ι.Ε.Κ. δεν λειτουργεί τμήμα ειδικότητας και 
εξαμήνου σε μαθήματα του οποίου ο καταρτιζόμενος 
υστέρησε σε βαθμολογία ή είχε ανεπαρκή Κατάρτιση δί¬ 
δονται οι εξής δυνατότητες: 

α) Γ ια την παρακολούθηση μαθήματος ή μαθημάτων, ο 
καταρτιζόμενος θα εντάσσεται σε τμήμα ειδικότητας, 
αντιστοίχου εξαμήνου, παρεμφερούς ειδικότητας, όπου 
διδάσκεται το μάθημα ή τα μαθήματα που οφείλει να πα¬ 
ρακολουθεί. 

Δίδεται επίσης η δυνατότητα, εφ’ όσον τα μαθήματα εί¬ 
ναι περισσότερα του ενός, να εντάσσεται σε περισσότερα 
του ενός τμήματος για την παρακολούθηση αυτή και σύμ¬ 
φωνα με το πρόγραμμα των τμημάτων αυτών. Ο καταρτι¬ 
ζόμενος αυτός συμμετέχει στις διαδικασίες του μαθήμα¬ 
τος και στις εξετάσεις όπως και οι λοιποί καταρτιζόμε¬ 
νοι. 

β) Δύναται να ζητήσει, με αίτησή του, να παρακολουθή¬ 
σει το μάθημα σε άλλο Ι.Ε.Κ. στο οποίο λειτουργεί η ειδι¬ 
κότητα του σε αντίστοιχο εξάμηνο Κατάρτισης. 

γ) Να δημιουργήσει το I. Ε. Κ. ειδικό τμήμα για τον καταρ¬ 
τιζόμενο ή τους καταρτιζόμενους, οι οποίοι δεν είναι δυ¬ 
νατόν να αντιμετωπιστούν με τις παραπάνω δυνατότητες, 
σε ωράριο που εξυπηρετεί το Ι.Ε.Κ. και για μια μόνο φορά 
για τον καταρτιζόμενο. 

Τα ειδικά αυτά τμήματα θα λειτουργούν μόνο εφόσον ο 
καταρτιζόμενος προσέρχεται κανονικά και η λειτουργία 

τους παύει όταν η φοίτηση των καταρτιζομένων καθίστα¬ 
ται ανεπαρκής. 

3. Εάν στο Ι.Ε.Κ. στο οποίο ο καταρτιζόμενος απέκτησε 
δικαίωμα εγγραφής, δεν λειτουργεί τμήμα της ειδικότητάς 
του, τότε δύναται: 

α) Να μεταγράφεται σε αντίστοιχο τμήμα τη ίδιας ειδικό¬ 
τητας άλλου Ι.Ε.Κ.Ι 

β) Να διατηρεί το δικαίωμά του αυτό μέχρι την λειτουρ¬ 
γία στο Ι.Ε.Κ. τμήματος ειδικότητας, για το οποίο απέ¬ 
κτησε δικαίωμα εγγραφής. 

γ) Να αιτείται κατάταξη του σε εξάμηνο Κατάρτισης άλ¬ 
λης εξειδίκευσης της ίδιας ομάδας ειδικοτήτων που λει¬ 
τουργούν σε Ι.Ε.Κ. 

Η αίτηση διαβιβάζεται στην αρμόδια Διεύθυνση του 
Ο.Α.Ε.Δ. η οποία με απόφαση του Διοικητή του Ο.Α.Ε.Δ. 
καθορίζει: 

I. Το εξάμηνο Κατάρτισης στο οποίο κατατάσσεται ο κα¬ 
ταρτιζόμενος. 

II. Τα μαθήματα τα οποία ο καταρτιζόμενος θα παρακο¬ 
λουθεί επί πλέον των μαθημάτων του εξαμήνου στο οποίο 
κατατάσσεται και 

III. Τα μαθήματα τα οποία ο καταρτιζόμενος δεν υπο- 
χρεούται να παρακολουθεί, διατηρώντας την τελική βαθ¬ 
μολογία του από τα εξάμηνα τα οποία έχει ολοκληρώσει 
επιτυχώς. 

4. Με απόφαση του Διοικητή του Ο.Α.Ε.Δ. καθορίζονται 
τα μαθήματα τα οποία ο καταρτιζόμενος δεν υποχρεούται 
να παρακολουθεί, διατηρώντας την τελική βαθμολογία 
του σε μαθήματα εξαμήνων Κατάρτισης, στα οποία είχε 
τελική επίδοση, τουλάχιστον δέκα (10). 

5. Με απόφαση του Διοικητή του Ο.Α.Ε.Δ. κατατάσσο¬ 
νται καταρτιζόμενοι ή απόφοιτοι σε άλλη ειδικότητα από 
αυτή που παρακολουθούν ή παρακολούθησαν, μετά από 
αίτηση τους και σύμφωνα με τα οριζόμενα στην παραπάνω 
παρ. 3γ. 

Β. ΑΠΟΦΟΙΤΗΣΗ ΚΑΤΑΡΤΙΖΟΜΕΝΩΝ 

1. Ο καταρτιζόμενος αποφοιτά, εφόσον δεν υποχρεού- 

ται σε επαναφοίτηση μαθήματος ή μαθημάτων και η τε¬ 
λική βαθμολογία του σε κάθε μάθημα είναι τουλάχιστον 
δέκα (10). . 

2. Εάν υστερεί σ’ ένα μόνον μάθημα, ενώ ο γενικός μέ¬ 
σος όρος βαθμολογίας (Γ.Μ.Ο.Β.) του σ’ όλα τα μαθήματα 
του εξαμήνου συμπεριλαμβανουμένου και αυτού που 
υστέρησε είναι τουλάχιστον δέκα (10) συμπληρωμένο και 
η βαθμολογία του στο μάθημα που υστέρησε τουλάχιστον 
μηδέν οκτώ (08), ο καταρτιζόμενος υποχρεούται να επα¬ 
νεξεταστεί στο μάθημα που υστέρησε, σε επόμενες εξε¬ 
ταστικές περιόδους μέχρι ότου η νέα βαθμολογία της τελι¬ 
κής εξέτασης να είναι τουλάχιστον δέκα (10). 

3. Σε κάθε άλλη περίπτωση ο καταρτιζόμενος υποχρε- 
ούται να παρακολουθήσει μόνον τα μαθήματα του εξαμή¬ 
νου στα οποία υστέρησε. 

4. Εάν στο Ι.Ε.Κ. δεν λειτουργεί τμήμα της ειδικότητας 
του, τότε ισχύουν οι διατάξεις της παρ. 2 του κεφαλαίου Α 
του ιδίου άρθρου. 

Άρθρο 9 

Συμπεριφορά - Κυρώσεις 
Όργανα επιβολής. 

Οι καταρτιζόμενοι οφείλουν να συμπεριφέρονται ευ- 
πρεπώς προς τη Διοίκηση του Ι.Ε.Κ., τους εκπαιδευτές, 
τους συναδέλφους τους και το λοιπό προσωπικό του Ι.Ε.Κ. 
και να τηρούν το παρόντα κανονισμό. 

Δεν επιτρέπεται από τους καταρτιζόμενους η χρήση 
των πάσης φύσεως εργαλείων, μηχανημάτων και λοιπών 
ενακταστάσεων και του εξοπλισμού, χωρίς την άδεια, 
εποπτεία και παρουσία του εκπαιδευτή τους. 


Δεν επιτρέπεται η πρόκληση φθορών στις αίθουσες δι¬ 
δασκαλίας, στους κοινόχρηστους και εργαστηριακούς χώ¬ 
ρους, στους χώρους άσκησης και στο πάσης φύσεως 
υλικό. 

Κάθε παρέκλιση από τα παραπάνω ελέγχεται και δΰνα- 
ται να επιβάλονται οι εξής κυρώσεις: 
α. Παρατήρηση. 

β. Ωριαία αποβολή από την Κατάρτιση, 
γ. Αποβολή μέχρι τρεις (3) ημέρες, 
δ. Διακοπή της Κατάρτισης. 

1. Η παρατήρηση επιβάλλεται από τον εκπαιδευτή και 
τα όργανα Διοίκησης του Ι.Ε.Κ. και αποτελεί προειδοποί¬ 
ηση στον καταρτιζόμενο για επιβολή βαρυτέρας κυρώ- 
σεως, σε περίπτωση νέας παρέκλισής του από την αρμό- 
ζουσα συμπεριφορά. 

2. Ωριαία αποβολή από το μάθημα επιβάλλεται από τον 
εκπαιδευτή. 

3. Αποβολή μέχρι τρείς (3) ημέρες επιβάλλεται από τον 
Διευθυντή ή τον Αναπληρωτή Διευθυντή του Ι.Ε.Κ. 

4. Διακοπή φοίτησης επιβάλλεται απο Τριμελή Επι¬ 
τροπή, αποτελουμένη, απο τον Διευθυντή του Ι.Ε.Κ. τον 
Αναπληρωτή Διευθυντή και τον αρχαιότερο στο Ι.Ε.Κ. από 
τους εκπαιδευτές του τμήματος, σε περίπτωση δε ίδιας 
αρχαιότητας τον προτεινόμενο από τον Αναπληρωτή Διευ¬ 
θυντή. Η Επιτροπή συντάσσει πόρισμα, το οποίο υπάγεται 
στην τελική έγκριση της αρμόδιας Διεύθυνσης του 
Ο.Α.Ε.Δ. 

5. Σε περίπτωση που οι καταρτιζόμενοι προβαίνουν 
εσκεμμένα σε φθορά υλικού του Ι.Ε.Κ., πέραν της κυρώ- 
σεως που επιβάλλεται υποχρεούνται, να αποκαταστήσουν 
στο ακέραιο τις φθορές που προξένησαν. Σ’ όλε τις περι¬ 
πτώσεις είναι δυνατόν η Διεύθυνση του Ι.Ε.Κ. του 
Ο.Α.Ε.Δ. να παραπέμπει τα αδικήματα στη Δικαιοσύνη. 

Εγγραφή καταρτιζόμενου σε Ι.Ε.Κ. σημαίνει ανεπιφύ¬ 
λακτη αποδοχή του παρόντος κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 1995 

Ο ΥΠΟΥΡΓΟΣ 

I. ΣΚΟΥΛΑΡΙΚΗΣ 

-♦- 

Αριθ. 40061 (2) 

Όροι και προϋποθέσεις στέγασης και σίτισης των μαθη¬ 
τών - τεχνιτών των Εκπαιδευτικών Μονάδων Μαθη¬ 
τείας του Ο.Α.Ε.Δ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχόλησης Εργατικού Δυ¬ 
ναμικού» (ΦΕΚ 112/Α/14.6.69). 

2. Τις διατάξεις του άρθρου 7 του Ν. 709/77 «Περί κα- 
θιερώσεως κινήτρων επαγγελματικής κατάρτισης εργατι¬ 
κού δυναμικού και ρυθμίσεως συναφών θεμάτων» (ΦΕΚ 
282/Α/27.9/77). 

3. Τις διατάξεις του άρθρου 6 του Ν. 709/77 όπως αντι- 
καταστάθηκε από το άρθρο 11 παράγρ. 4 του Ν. 2224/ 
6.7.94 «Ρύθμιση θεμάτων εργασίας, συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό νομικών προσώπων και άλλες διατάξεις». 
(ΦΕΚ 112/Α). 

4. Την απόφασή μας 40280/3.10.84 και την συμπληρω¬ 
ματική αυτής 40140/29.5.86 «όροι και προϋποθέσεις 
στέγασης και σίτισης των μαθητών των σχολών Μαθητείας 
και Τ.Ε.Κ.». 

5. Τις προτάσεις του Δ.Σ. του Ο.Α.Ε.Δ. (αποφάσεις 
1321/23.8.94 και 52/17.1.95, έγγραφα 114327/1 9 94 
116628/5.10.94 και 101793/27.1.95). 

6. Από τις διατάξεις της νέας αυτής απόφασης δεν προ- 
καλεΐται πρόσθετη δαπάνη σε βάρος του κρατικού προϋ¬ 
πολογισμού, ούτε του προϋπολογισμού του ΟΑΕΔ απο¬ 
φασίζουμε: 

ΑνακαθορΙζουμε τους όρους και τις προϋποθέσεις στέ¬ 
γασης και σίτισης των μαθητών-τεχνιτών στις Εκπαιδευτι¬ 
κές Μονάδες Μαθητείας ως εξής· 

I. ΣΤΕΓΑΣΗ 

Δικαιούνται όλοι οι Α'ετείς και Β'ετείς μαθητές που: 
α) Οι γονείς τους αποδεδειγμένα μένουν έξω από την 
πόλη που είναι η έδρα της Εκπαιδευτικής Μονάδας και ει¬ 
δικά για τους Β' ετείς που είναι αδύνατη η καθημερινή με¬ 
τακίνηση, προκειμένου να παρακολουθήσουν τα μαθή- 
ματά τους παράλληλα με την πρακτική εξάσκηση στους 
εργοδότες, έστω και αν υπάρχει σύνδεση ρε συγκοινω¬ 
νία. 

β) Δεν λειτουργεί Σχολή Μαθητείας με την ίδια ειδικό¬ 
τητα στο νομό όπου βρίσκεται η μόνιμη κατοικία τους. 

γ) Δεν έχουν απορριφθεί από απουσίες για λόγους 
υγείας πάνω από (1) μία φορά. 

δ) Δεν έχουν συμπληρώσει το 19ο έτος της ηλικίας 
τους, κατά το χρόνο της εισαγωγής τους στην Μαθητική 
Εστία. 

ε) Δεν έχουν ξεπεράσει το όριο των αδικαιολόγητων 
απουσιών από τα μαθήματα ή δεν έχουν διαγραφεί για 
οποιοδήποτε παράπτωμα από τη Μαθητική Εστία κατά το 
προηγούμενο έτος (για τους Β'ετείς). 

στ) Σε ιδιαίτερα εξαιρετικές περιπτώσεις μαθητές- 
μαθήτριες όλων των τάξεων κατά παρέκλιση όλων ταν πα¬ 
ραπάνω προϋποθέσεων εφ' όσον, συντρέχουν σοβαροί 
λόγοι κοινωνικής προστασίας, ύστερα από έκθεση Κοινω¬ 
νικής Έρευνας και με απόφαση Διοικητή του Ο.Α.Ε.Δ. Ει¬ 
δικά δε, για τους μαθητές του Β' και Γ' έτους, με την προϋ¬ 
πόθεση ότι η διαγωγή τους στην Μαθητική Εστία, ως οικό- 
τροφοι, ήταν άριστη. 

Παραμονή στην Εστία, δικαιούνται οι μεν Α' ετείς μαθη¬ 
τές μέχρι την έκδοση των αποτελεσμάτων τους του Ιου¬ 
νίου, οι δε Β' ετείς, εφόσον εργάζονται μέχρι 30 Ιουνίου. 

Οι Μαθητικές Εστίες θα παραμείνουν κλειστές για τους 
οικότροφους τον Ιούλιο και τον Αύγουστο κάθε έτους, θα 
παρέχουν όμως σίτιση στους δικαιούχους, εφ’ όσον αυτοί 
εργάζονται κατά τους μήνες αυτούς. 

Ιδιαίτερα για τους μαθητές ΚΕΤΕΚ Χίου Τομέα ΤΕΚ ει¬ 
δικότητας Μαγείρων - Ζαχαροπλαστών, δίδεται της δω¬ 
ρεάν στέγασης και σίτισης χωρίς να καταβάλλεται σ’ αυ¬ 
τούς επίδομα οδοιπορικών εξόδων. 

II. ΣΙΤΙΣΗ: 

Δικαιούνται όλοι οι μαθητές-τριες Α' και Β' έτους, οικό- 
τροφοι και μη, που: 

α) Οι γονείς τους μένουν αποδεδειγμένα έξω από την 
πόλη που εδρεύει η Σχολή και δεν υπάρχει δυνατότητα με¬ 
τάβασης στο σπίτι καθημερινά, προκειμένου να εξυπηρε¬ 
τούνται στην παρακολούθηση των μαθημάτων τους. 

β) Παρόλο που η οικογένεια τους διαμένει μόνιμα στην 
πόλη που λειτουργεί η Εκπαιδευτική Μονάδα, εφόσον πα¬ 
ρακολουθούν παράλληλα θεωρητική εκπαίδευση και πρα¬ 
κτική άσκηση σε επιχείρηση και δεν εξυπηρετούνται συ¬ 
γκοινωνιακά, δικαιούνται μόνο γεύμα και μόνο τις ημέρες 
αυτές. 

Επίσης δικαιούνται σίτιση όλοι οι μαθητές-τριες του Γ' 
έτους που κατά τα δύο προηγούμενα έτη ήταν οικότροφοι 
ή είχαν τις προϋποθέσεις γι’ αυτό. 

Στους παλιννοστούντες μαθητές Α', Β' και Γ' τάξης από 
την πρώην Σοβιετική Ένωση, μπορεί να παρέχεται σίτιση, 
ύστερα από απόφαστη του Διοικητή, εφόσον συντρέχουν 


σοβαροί κοινωνικοοικονομικοί λόγοι, παρόλο που η νόμιμη 
κατοικία τους δεν είναι έξω από τη πόλη που βρίσκεται η 
έδρα της Εκπαιδευτικής Μονάδας. 

Σίτιση θα παρέχεται μέχρι 30 Ιουνίου, εφόσον δεν εργά¬ 
ζονται οι μαθητές και θα διακόπτεται μέχρι το νέο σχολικό 
έτος (1η Σεπτεμβρίου). 

Κατά τα Σαββατοκύριακα, αργίες, εξαιρέσιμες ημέρες, 
Πάσχα, Χριστούγεννα και εφόσον βρίσκονται σε άδεια δεν 
δικαιούνται σίτιση. 

Οσοι σιτίζονται με το σύστημα των κουπονιών εφόσον 
τα εξαργυρώσουν ή τα προεξοφλήσουν ή τα χρησιμοποιή¬ 
σουν σε άλλη ημερομηνία ή για άλλο σκοπό τιμωρούνται 
σύμφωνα με τις διατάξεις των εσωτερικών Κανονισμών 
Λειτουργίας που ισχύουν κάθε φορά και ρυθμίζουν τα θέ¬ 
ματα αυτά. 

Επίσης, σε όσους ξεπεράσουν το καθοριζόμενο από τις 
διατάξεις των Εσωτερικών Κανονισμών όριο αδικαιολόγη¬ 
των απουσιών από τα μαθήματά τους, διακόπτεται η σίτιση 
ή τιμωρούνται κατά περίπτωση. 

III. Την κατάργηση της αριθ. 40280/3.10.94 απόφαση 
και της συμπληρωματικής αυτής 40140/29.5.86. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 1995 

Ο ΥΠΟΥΡΓΟΣ 

I. ΣΚΟΥΛΑΡΙΚΗΣ 


Αριθ. 10971 (3) 

Κήρυξη υποχρεωτικής της απόφασης διαιτησίας 36/94 
που αφορά τους όρους αμοιβής και εργασίας των Ηλε¬ 
κτρονικών Μέσης Εκπαίδευσης - Τεχνικών ΗΑΗ- 
ϋννΑΒΕ όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν 
1892/90. 

3. Την αριθμ. 80170/26.7.94 απόφαση ανάθεσης αρ¬ 
μοδιοτήτων στον Υφυπουργό Εργασίας (ΦΕΚ 585/ 
27.7.94). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 8.3.95. 

5. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Δ.Α., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος, αποφασίζουμε: 

1. Κηρύσσουμε υποχρεωτική την απόφαση διαιτησίας 
36/94 που αφορά τους όρους αμοιβής και εργασίας των 
Ηλεκτρονικών Μέσης Εκπαίδευσης-Τεχνικών ΗΑΒ- 
ϋννΑΒΕ όλης της χώρας, για όλους τους εργοδότες και 
εργαζομένους του επαγγέλματος που αφορά αυτή. 

2. Η ισχύς της απόφασης αυτής αρχίζε από 1.12.94. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 1995 

Ο ΥΦΥΠΟΥΡΓΟΣ 

Γ. ΑΔΑΜΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Η/2500 (4) 

Ανακατανομή θέσεων κλάδων Διοικητικών Περιφερεια¬ 
κών Υπηρεσιών Διοικητικών Περιφερειακών Υπηρε¬ 
σιών Α/θμιας και Β/θμιας Εκπ/σης Νομαρχιών Αθήνας, 

Πειραιά, θεσ/νίκης, ΛασιθΙου και Ξάνθης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπάψη: 

1. Τις διατάξεις των άρθρων 19 και 20 του Ν. 1566/85 
(ΦΕΚ167/30.9.85 τ.Α') «Δομή και λειτουργία της Α/θμιας 
και Β/θμιας Εκπ/σης». 

2. Την αριθμ. Δ/4/583/13.10.94 Απόφαση «περί καθο¬ 
ρισμού της έδρας και της περιφέρειας των διευθύνσεως 
και γραφείων Α/θμιας και Β/θμιας Εκπαίδευσης του Νο¬ 
μού Αττικής. 

3. Την αριθμ. Δ/4/708/29.12.94 Απόφαση «περί καθο¬ 
ρισμού της έδρας και της περιφέρειας των διευθύνσεων 
εκπ/σης.... κ.λ.π.». 

4. Την αριθμ. Η/145/9.1.95 Απόφαση «ανακατανομή 
οργανικών θέσεων διοικητικού και βοηθητικού προσωπι¬ 
κού περιφερειακών υπηρεσιών Α/θμιας και Β/θμιας Εκπ/ 
σης Νομού Αττικής». 

5. Τις διατάξεις του άρθρου 27 του Ν. 2190/94 «σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων της διοίκησης». 

.6. Το γεγονός, ότι απά την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Τροποποιούμε τις αριθμ. Η/1565/86 (ΦΕ= 171/86 
τ.Β'), Η/4119/89 (ΦΕΚ 452/89 τ. Β ) και Η/145/95 (ΦΕΚ 
6/95) Αποφάσεις κατανομής και ανακατανομής οργανι¬ 


κών θέσεων Διοικητικού και Βοηθητικού Προσωπικού Πε¬ 
ριφερειακών Υπηρεσιών Α/θμιας και Β/θμιας Εκπ/σης 
μόνο ως προς το μέρος που αναφέρονται σε κατανομή και 
ανακατανομή θέσεων των Νομαρχιών Αθήνας, Πειραιά, 
θεσ/νίκης, ΛασιθΙου και Ξάνθης και ανακατανέμουμε τις 
οργανικές θέσεις των κλάδων ΠΕΙ διοικητικού, ΔΕΙ Διοι¬ 
κητικού και ΥΕ1 κλητήρων-επιστατών-νυκτοφυλάκωνως 
ακολούθως: 


ΝΟΜΑΡΧΙΑ ΟΡΓΑΝΙΚΕΣ ΘΕΣΕΙΣ 


ΚΛΑΔΟΙ 


ΠΕΙ 

ΔΕΙ 

ΥΕ1 

Αθήνας 

50 


871 

Πειραιά 

6 



θεσ/νίκης 


232 

302 

ΛασιθΙου 


22 


Ξάνθης 



26 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Μαρτίου 1995 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


